ŠPECIÁLNY PREDVSTUPOVÝ PROGRAM 
PRE POĽNOHOSPODÁRSTVO A ROZVOJ VIDIEKA
 V SLOVENSKEJ REPUBLIKE

ROČNÁ FINANČNÁ DOHODA 2001

medzi

KOMISIOU  EURÓPSKYCH  SPOLOČENSTIEV V MENE
EURÓPSKEHO  SPOLOČENSTVA

a

SLOVENSKOU  REPUBLIKOU

					         

ROČNÁ  DOHODA O FINANCOVANÍ  2001

Komisia Európskych spoločenstiev, ďalej uvádzaná ako „Komisia“ konajúca za a v mene Európskeho spoločenstva, ďalej uvádzané ako „Spoločenstvo“

										na jednej strane, a

vláda Slovenskej republiky, konajúca za a v mene Slovenskej republiky, ďalej uvádzaná ako „Slovenská republika“	

										     na strane druhej,

a spolu uvádzané ako „zmluvné strany“,

Vzhľadom k tomu, že

(1)	Špeciálny predvstupový program pre poľnohospodárstvo a rozvoj vidieka (ďalej nazývaný ako „SAPARD“) zabezpečujúci finančný príspevok Spoločenstva bol vytvorený na základe nariadenia Rady (ES) č. 1268/1999 o podpore Spoločenstva pre predvstupové opatrenia pre poľnohospodárstvo a rozvoj vidieka v kandidátskych krajinách strednej a východnej Európy v predvstupovom období;1

(2)	Plán rozvoja poľnohospodárstva a vidieka SR predložený Slovenskou republikou bol schválený dňa 17. novembra 2000 ako Program rozvoja poľnohospodárstva a vidieka rozhodnutím Komisie, prijatým v zmysle článku 4(5) nariadenia Rady (ES) číslo 1268/1999;  

(3)	Viacročná finančná dohoda medzi Spoločenstvom a Slovenskou republikou bola uzatvorená dňa 26. marca 2001 a stanovuje v článku 2, že finančný záväzok Spoločenstva bude rozvrhnutý v Ročných finančných dohodách;

(4)	Je potrebné stanoviť finančný záväzok Spoločenstva na rok 2001 v súvislosti                         s realizáciou Programu pre poľnohospodárstvo a rozvoj vidieka, vrátane jeho prípadných zmien (ďalej uvádzané ako „Program“) v Slovenskej republike a určiť dobu platnosti tohto záväzku;

(5)	Ročná finančná dohoda 2000 medzi Spoločenstvom a Slovenskou republikou, stanovuje dátum 31. december 2002 ako časový limit platnosti ročného záväzku pre rok 2000. Keďže však Komisia v roku 2000 neprijala rozhodnutie o udelení riadenia programu SAPARD na agentúry v Slovenskej republike, považuje sa za vhodné upraviť článok 3 Ročnej finančnej dohody 2000 rozšírením obdobia platnosti záväzku do 31. decembra 2003;

(6)	Po skúsenostiach nadobudnutých od podpísania Viacročnej finančnej dohody medzi Spoločenstvom a Slovenskou republikou sa ukazuje, že uskutočnenie určitých úprav tejto dohody je nevyhnutné; 

SA DOHODLI TAKTO:

Článok  1
Cieľ

Táto dohoda ustanovuje finančný záväzok Spoločenstva voči Slovenskej republike pre rok 2001. Dohoda zároveň modifikuje Viacročnú finančnú dohodu, podpísanú 26.03.2001, ako aj Ročnú finančnú dohodu 2000, podpísanú dňa 26.03.2001 .

Článok 2
Záväzok

Finančný príspevok Spoločenstva pre rok 2001 je limitovaný do výšky 18.980.113 €.  Tento záväzok je platný len pre realizáciu Programu v súlade s Viacročnou finančnou dohodou medzi Spoločenstvom a Slovenskou republikou.

Článok 3
Doba trvania  záväzku

Komisia automaticky odstúpi od ktorejkoľvek časti záväzku podľa Článku 2, ktorá nebola preplatená na účet alebo pre ktorú neobdrží akceptovateľnú žiadosť o platbu najneskôr                            do 31. decembra 2003.

Článok 4
Úprava Ročnej finančnej dohody 2000

Článok 3 Ročnej finančnej dohody 2000 uzatvorenej medzi Komisiou a Slovenskou republikou sa upravuje takto:

        „Článok 3
         Doba trvania záväzku

Komisia automaticky odstúpi od ktorejkoľvek časti záväzku podľa Článku 2, ktorá nebola preplatená na účet alebo pre ktorú neobdrží akceptovateľnú žiadosť o platbu najneskôr                      do 31. decembra 2003."

Článok  5
Úprava Viacročnej finančnej dohody

Viacročná finančná dohoda medzi Komisiou a Slovenskou republikou sa upravuje takto:

1.	V Článku 8 sa  prvá veta nahrádza nasledovným znením:

„Všetka korešpondencia k akýmkoľvek otázkam spadajúcim do rámca Viacročnej finančnej dohody a/alebo Ročných finančných dohôd, definovaných v Článku 2, v ktorej sa podľa potreby uvedie aj číslo a názov Programu, bude zaslaná na adresu:"

pre   Spoločenstvo:

Commission of the European Communities
Directorate General Agriculture
SAPARD Unit
Rue de la Loi, 130, B - 1049 Brussels
Telefón: 00 32 2 2967 337
Fax: 00 32 2 29 51746
E-MAIL: agri-sapard@cec.eu.int

pre Slovenskú  republiku:

Ministerstvo pôdohospodárstva Slovenskej  republiky
Sekcia  európskej integrácie, štrukturálnej  politiky a rozvoja vidieka 
Dobrovičova 12 – SK- 812 66 Bratislava, Slovensko
Telefón:    00 4212 5926 6510
Fax:           00 4212 5926 6499
E- mail:     namerova@land.gov.sk

a 

Ministerstvo financií Slovenskej  republiky
Útvar Národného fondu
Štefanovičova 5 – SK- 817 82 Bratislava 15, Slovensko
Telefón:    00 4212 5958 2511 (12)
Fax:           00 4212 5958 2594
E- mail:     mhrachovcova@mfsr.sk “.

2.	V Časti A:

-	Článok 3 (3) sa  nahrádza nasledovným znením:

"3. 	Rozhodnutie udeliť riadenie pomoci na agentúry v Slovenskej republike je  možné realizovať na  dočasnej báze za  predpokladu, že  podmienky a  články  uvedené v prvom  pod - paragrafe paragrafu 1 sú v zhode."

-	Článok 7(2) sa nahrádza nasledovným znením:

"2. 	Platba Komisie z príspevku Spoločenstva bude uskutočnená v súlade s Ročnou finančnou dohodou (-ami) ako je to uvedené v Článku 2  tejto  dohody na  účet EUR SAPARD, za  predpokladu, že  overovania  uvedené v Článku 9 tejto Časti neidentifikovali žiadne  problémy.

- 	V článku 7(4) sa prvá veta nahrádza nasledovným znením:

"4. 	Pokiaľ Ročná finančná dohoda neustanoví inak, Komisia automaticky odstúpi                     od záväzku."               

- 	V Článku  14, bod 2.6 sa poznámka pod čiarou 4 nahrádza nasledovným znením:

„SEC (1999) 1801/2“

- 	V Článku 14 sa text v bode 2.9 nahrádza nasledovným znením:

“2.9	Agentúra SAPARD zabezpečí, že bude možnosti finančnej podpory venovaná primeraná publicita. Tá bude zahŕňať zmienku o spolufinancovaní zo strany Spoločenstva a bude nasmerovaná priamo na všetkých potenciálnych vedúcich a realizátorov projektov, s cieľom získať čo možno najširší výber potenciálnych vedúcich a realizátorov projektov. Pred zahájením programu je potrebné vypracovať štandardné tlačivá žiadostí s jasnými pokynmi pre vyplnenie a s podmienkami spôsobilosti. Informácie týkajúce sa Programu, vrátane príslušných tlačív, budú potenciálnym príjemcom alebo príjemcom poskytnuté bezplatne. Týmto ustanovením nie je dotknuté ukladanie poplatkov, ktoré sú bežne ukladané v iných odvetviach hospodárstva.” 

3.	V Časti B:

- 	V Článku 4(3) sa bod (c)  nahrádza nasledovným znením:

" (c)  	Výdavky, s výnimkou výdavkov na infraštruktúru a ľudský kapitál, vynaložené príjemcom, kde viac ako 25% podiel na majetku je vlastníctvom verejného orgánu alebo  orgánov."
 
4.	V Časti D:

-	Prehlásenie o výdavkoch a žiadosť o platbu na tlačive D-1 je nahradená tlačivom uvedeným v prílohe k tejto dohode. 

-	Tlačivo D-3 (finančná identifikácia) je zrušené. 

Článok 6
Účinnosť

Táto dohoda vstupuje do platnosti v deň, kedy sa zmluvné strany navzájom informujú o ukončení všetkých formalít potrebných pre uzavretie Dohody. 

Článok 7
Podpis

Táto dohoda bola vyhotovená v anglickom a v slovenskom jazyku, pričom iba anglická verzia je smerodajná.

V Bruseli, dňa.................. 2002.

Za Komisiu Európskych Spoločenstiev:

...................................
Franz FISCHLER
člen komisie

Za Slovenskú republiku:

………………………….
Mária KADLEČÍKOVÁ
podpredsedníčka  vlády SR 

...................................................                                    ..................................................
Pavel KONCOŠ                                                            František  HAJNOVIČ
minister pôdohospodárstva SR                                   minister  financií  SR

PRÍLOHA

Tlačivo D-1

Európska Komisia - SAPARD – Prehlásenie o výdavkoch a žiadosť o platbu
(Zaslať na adresu Európskej Komisie,  DG AGRI, Rue de la Loi 130 (SAPARD) B-1049 Brusel

Názov Programu.........................................................

Rozhodnutie Komisie č. .........................zo dňa.....................(v znení poslednej zmeny v zmysle rozhodnutia č.............. zo dňa................)

Č.j. Komisie: ...............

Podpísaný .........................................., ako splnomocnenec pre Národný fond zastupujúci Slovenskú republiku v súlade s ustanovením Viacročnej finančnej dohody, uzavretej medzi Slovenskou republikou a Komisiou, týmto prehlasujem, že celková suma uznateľných výdavkov v súlade s Programom, ktoré vznikli v období (od .... deň/mesiac/rok .... do ..... deň/mesiac/rok ...) dosahuje výšku.............. (národná mena),................. (euro, prepočítaná z národnej meny na základe sadzby (sadzieb) podľa priloženej tabuľky, v zmysle ustanovenia Článku 10, Časti A  Prílohy k Viacročnej finančnej dohode).

Podrobnejšie údaje o uvedených výdavkoch sú uvedené v priloženej tabuľke a tvoria neoddeliteľnú súčasť tohto prehlásenia.

Súčasne prehlasujem, že príslušné opatrenia prebiehajú v uspokojivej miere v súlade s cieľmi Programu, a že podporné dokumenty sú a zostanú k dispozícii v zmysle ustanovení Článku 3 Viacročnej finančnej dohody a Článku 15, Časti A  Prílohy k uvedenej dohode.

Prehlasujem, že:

1. Zoznam výdavkov je presný. Vychádza z účtov na úrovni jednotlivých projektov a je  doložený písomnými dokladmi. Ako zoznam, tak aj príslušné doklady sú a zostanú k dispozícii pre kontrolné účely v súlade s Článkom 3 Viacročnej finančnej dohody a s Článkom 15, Časti A Prílohy k tejto dohode. 

2.  Buď Zoznam obsahuje podrobnosti o dlhoch určených k inkasu vo výške (.......... národná mena) (...... euro) s priložením údajov o ich celkovej výške na jednotlivé opatrenia, vrátane rozpisu príspevkov z národných verejných zdrojov a zo Spoločenstva; alebo Nevznikli žiadne dlhy, ktoré majú byť uhradené (nehodiace sa škrtnúť). Toto prehlásenie obsahuje všetky dlhy, ktoré vznikli v čase od posledného prehlásenia, ktoré boli evidované dlhšie ako dva roky a ktoré sa odpočítajú z tohto prehlásenia o výdavkoch.

3.  Objem prostriedkov Spoločenstva na účte EUR SAPARD dosahuje ku dňu poslednej debetnej položky na konci štvrťroka, na ktorý sa toto prehlásenie vzťahuje (alebo ak ide o dodatočné prehlásenie, potom ku dňu v ňom stanovenému) ……….euro.

Platbu sa má uhradiť na účet EUR SAPARD:

Príjemca:		
Banka:		
Číslo účtu:		
Majiteľ účtu (ak nie je totožný s príjemcom):		

Toto prehlásenie o výdavkoch obsahuje ........ očíslovaných strán.

Prehlásenie zostavil ……………….. Dátum, pečiatka a podpis riaditeľa Agentúry SAPARD

Prehlásenie bolo zostavené na základe mnou poskytnutých údajov o finančných prostriedkoch ....…………. Dátum a podpis účtovníka Agentúry SAPARD.

Potvrdzujem: …………..:   Dátum, pečiatka a podpis  splnomocnenca pre Národný fond, zastupujúceho Slovenskú republiku.                                              
 
 V......................,   dňa...................(dátum)